cyanic-selkie/wikianc huggingface dataset:
Kongens nei (film)
Kongens nei er en norsk historisk dramafilm fra 2016, regissert av Erik Poppe og skrevet av Jan Trygve Røyneland og Harald Rosenløw Eeg. Hovedrollene spilles av Jesper Christensen og Anders Baasmo Christiansen. Filmen handler om kong Haakons flukt under den tyske invasjonen av Norge i 1940. Filmen er basert på Alf R. Jacobsens bok med samme navn fra 2011.
Kongens nei ble 8. september 2016 valgt som Norges kandidat til Oscar for beste fremmedspråklige film til den 89. Oscar-utdelingen. Filmen vant fem priser under Kanonprisen 2016 i forbindelse med filmefestivalen Kosmorama og åtte priser under Amandaprisen 2017 Filmen har dermed vunnet flest Amandapriser og er med sine tretten nominasjoner i tillegg den filmen med flest nominasjoner foran en Amandautdeling.
Handling
Kongens nei handler om tre dramatiske døgn i Norges historie, kongefamiliens flukt fra den tyske krigsmakten og kong Haakons vanskelige valg etter Tysklands invasjon av Norge og senkningen av Blücher ved Oscarsborg natt til 9. april 1940. Filmen starter ettermiddagen 8. april og følger kong Haakon og presset han var under med Tysklands krav til kapitulasjon, en passiv regjering, og en kampklar kronprins Olav.
Produksjon
Jan Trygve Røyneland ble presentert to ulike prosjekter av filmprodusent Finn Gjerdrum i 2011, der det ene var historien basert på Alf. R Jacobsens bok, Kongens nei. Røyneland startet arbeidet med filmmanuset høsten 2011. Senere på året vant Røyneland en manuskonkurranse for Kongens nei under filmfestivalen Movies on War. Harald Rosenløw Eeg ble kort tid etter med som manusforfatter på prosjektet. I januar 2013 lanserte Paradox Film og produsent Finn Gjerdrum filmen med en antatt premiere i 2014. Erik Poppe ble samtidig lansert som regissør for filmen.
I november 2013 ble det klart at Anders Baasmo Christiansen skulle spille rollen som kronprins Olav mens danske Jesper Christensen fikk rollen som kong Haakon. I april 2015 ble det offentliggjort at Tuva Novotny skulle spille rollen som kronprinsesse Märtha.
Norsk filminstitutt ga filmen 13 millioner NOK i støtte i januar 2014. De første opptakene til filmen startet i april 2014.
Isobel Pooley
Isobel Pooley (født 21. desember 1992) er en britisk friidrettsutøver som konkurrerer i høydehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i høydehopp.
Cricket under Asialekene 2010
Cricket under Asialekene 2010. Cricket var en av sportene under de 16. Asialekene som ble arrangert i Guangzhou i Kina. Det var første gangen cricket var med på programmet i Asialekene. Turneringene ble avviklet 13. til 29. november 2010. Det var ni herrelag og åtte damelag som deltok i turneringene.
Freestyle under Vinter-OL 2018 – Slopestyle kvinner
Slopestyle for kvinner i freestyle under Vinter-OL 2018 fant sted den 17. februar 2018.
Kvalifisering
De 12 beste utøverne kvalifiserte seg til finalen.
Finale
Finalen ble avholdt 13:56.
Minehead
Minehead  er en kystby i grevskapet Somerset i England. Den har omkring 11,699 innbyggere (2001).
Byen ligger på sørsiden av Bristolkanalen, 34 km nordvest for byen Taunton, 19 km fra grensen til Devon og tett på Exmoor nasjonalpark, som begynner rett vest og sør for byen.
Den ble nevnt i Domesday Book (1086), og ble der kalt Maneheue/Maneheua.
Sømstikk
Sømstikk er det at en hesteskosøm rammer de bløte indre deler av hoven på en hest når den skos. Sømstikk brukes også om sår som oppstår på denne måten.
Sømtrykk er når sømmen kommer for nær lærhuden og trykker på den.
Årsak
Sømstikk eller sømtrykk rammer ofte hester med tynne hovvegger og utflytende høver. Årsaken er en hesteskosøm som er slått i for nær lamellærhuden eller ved overgangen mellom lamell- eller sålelærhud. Spesielt er det en stor risiko ved trange hestesko eller hvis sko med sømhullsplassering langt inn i skoen benyttes. Smeden kan også slå feil hvis hesten er urolig når han setter i sømmen.
Når hestesko sømmen tar feil retning og går så langt inn at den kommer på innsiden av hovveggen fører det til bøldninger med trykkdannelse innenfor sålen i lærhuden. Lærhuden er rik på blodkar og nerver, og en skade her er svært smertefull for hesten.
Det er særlig den midre tredjedelen av sålen (kalt den farlige tredjedelen) hvor den dype bøyesene, hovsenbenets bursa, hovsenebenet og hovleddet ligger, hvor sømstikk eller sømtrykk kan gi årsak til en meget alvorlig lidelse.
På den siden av hoven hvor drakten er særlig steil er hovveggen ekstra tynn og skoen må ikke ha sømhull lenger bak enn til hovens bredeste punkt. Her er faren for sømstikk og sømtrykk særlig stor.
Symptomer
Sømstikk eller sømtrykk har de samme symptomene som andre årsaker til lærhudsbetennelse, varierend grad av halthet hos hesten. Ved sømstikk blir hesten halt med en gang. ved sømtrykk blir hesten halt etter noen dager. Plasseres visitertanga på sømhodet (niten) kan man vanligvis finne hvilket søm som er slått i feil. Fjernes en søm som er slått feil med en gang vil hesten ha små smertesymptomer (enten det kommer blod eller ikke). Hoven blir varm og ved å kjenne på arteriene ned til hoven vil man kjenne en økt pulsasjon. Når hoven inspiseres vil hesten merke smerte når det trykkes over området hvor skaden sitter. Hesten kan også få hevelse fra hoven og oppover benet. Hevelsen kan gå helt opp til framkne eller has.
Behandling
Det er først og fremst hovslageren som tar seg av sømtrykk og sømstikk.
Oppdages sømstikken med en gang og sømmen fjernes er oftest ikke videre behandling nødvendig. Noen ganger fjernes hele skoen. Dersom det er mistanke om at smuss eller bakterier kan ha blitt med sømmen inn skal man verke opp en kanal i sømhullet helt inntil lærhuden og jodtamponere denne. Veterinær kontaktes ved feber eller andre tegn på betennelse.
Sekvens (liturgi)
En sekvens, eller sequentia, er en form av katolsk liturgisk hymne. Den gjenfinnes i messens liturgi, der den er knyttet til visse liturgiske festers messeproprium, messens foranderlige tekster. Når den forekommer, foregår sekvensen evangelielesningen.
Sekvensen er en særskilt form for tropering knyttet til alleluia-liturgien. Den første som skrev om disse sekvensene er munken Notker Balbulus ved St. Gallen i andre halvdel av 800-tallet. Han var den første som diktet lengre sekvenser, og skrev utførlig om hvorledes de ble til. Notker hadde ergret seg over de lange tekstløse delene av Halleluja-sangen i klosteret, og tok til å dikte nye tekster til dem. Han møtte også andre munker utenfra som viste han tropering som allerede var i bruk.
Elvis Graham
Elvis Graham er en jamaicansk friidrettsutøver som konkurrerer i spydkast. Han ble jamaicansk mester i spydkast i 2019.
Sekvens (liturgi)
Med tiden vokste sekvensen frem som selvstendig sjanger og slet seg løs fra dei liturgiske alleluia-sangene. Da dette hendte, ble det også diktet ny musikk. Sekvensene ble bygde opp etter et fast rimmønster: aa bb cc dd ee ff gg (to linker i hver strofe). Noen ganger var strofene utvidet til tre linjer: aaa, bbb og slik videre (som i Dies irae).
Elvis Graham
Idrettskarrière
Graham kom på åttendeplass i spydkast under ISSA-mesterskapet på Jamaica (Inter-Secondary Schools Sports Association) i 2015. I 2017 kom han på fjerdeplass i JAAA All Comers Meet, og han kom på sjetteplass under det jamaicanske mesterskapet i friidrett. Året etter kom han på andreplass under JAAA All Comers Meet og han fikk sølv under Jamaicansk mesterskap i friidrett 2018, bak Orlando Thomas.
Sekvens (liturgi)
I Norge ble Olavssekvensen eller Lux illuxit godt kjent.
Elvis Graham
Idrettskarrière
Den 20. juni 2019 vant han spydkast under Jamaicansk mesterskap i friidrett 2019, med ny personlig rekord på 71,65 meter.
Sekvens (liturgi)
Før hadde sangen vært tuftet på det som alt fantes av melismer. Sekvensene vart likere og likere tekstene i hymnene, og det ble vanskelig å skille mellom dem.
Jørgen Wang
Jørgen Wang (født 1. september 1961, død 4. august 2011) var en norsk musiker og bassist. Han var best kjent som bassist i Joachim «Jokke» Nielsens siste band Jokke med Tourettes fra 1997 til Jokkes død i 2000. Han var også bassist i Oslo-bandet Streethawks fra 1988 til 1995.
Sekvens (liturgi)
I middelalderen ble sekvensene stadig flere. Pave Pius V valge å i den tridentinske utgave av Missale romanum (1570) å bare beholde de fem eldste av dem :
NM i landeveissykling 1980
Norgesmesterskapet i landeveissykling 1980 bestod av flere arrangementer som kåret norgesmestere i landeveissykling.
Kongepokalene ble vunnet av Geir Digerud og Elisabeth Fagernes.
Fellesstart
Sted: Larvik Dato: 10. august Lengde: 175 km
50 km tempo
Sted: Gvarv Dato: 19. september
Fellesstart
Sted: Larvik Dato: 9. august Lengde: 80 km
30 km tempo
Sted: Sandefjord Dato: 17. august
Hugh Louis Lamb
Hugh Louis Lamb (født 6. oktober 1890 i Modena i Pennsylvania i USA, død 8. desember 1959 i Jeanette i Pennsylvania) var en amerikansk katolsk prelat som var biskop av Greensburg i Pennsylvania fra 1952 til han døde i 1959.
Liv og virke
Hugh Lamb ble uteksaminert fra Coatesville High School i 1907 og begynte på St. Charles Borromeo Seminary i Overbrook Han studerte også i Roma ved Pontifical North American College og Det pavelige universitet Urbaniana, hvorfra han fikk doktorgrad i teologi i 1915.
Prest
I Roma, ble han ordinert til prest av kardinal Basilio Pompili 29. mai 1915 i Lateranbasilikaen.
Hans tidlige prestetjeneste var i Philadelphia og Coatesville, og han var professor ved St. Charles Seminary til 1921. Fra da til 1923 var han sekretær for kardinal Denis Joseph Dougherty og superintendent for erkebispedømmets skoler frem til 1926. Han ble senere kansler for erkebispedømmet til 1936. Han beskrev en gang daværende amerikanske ambassadør til Mexico Josephus Daniels som en tosk (a consummate jackass) som 'lot seg forlede av smiger fra herskeren i Mexico Plutarco Calles, kjent som gudshateren ... [og] offentlig gikk inn for det sosialistiske og kommunistiske utdannelsesprogram'. På Calles' tid ble de meksikanske makthaveres forfølgelse av den katolske kirke og katolikker skjerpet og det munnet ut i at troende katolikker i 1927 gikk til væpnet opprør mot regjeringen, det såkalte cristeroopprøret.
Hjelpebiskop
Den 15. desember 1935 ble Lamb utnevnt til hjelpebiskop i Philadelphia og titulærbiskop av Elo av pave Pius XI. Han ble bispeviet den 19. mars 1936 av kardinal Dougherty, med biskopene Gerald O'Hara og George L. Leech som medkonsekratorer. Som hjelpebiskop tjente han også som generalvikar i Philadelphia erkebispedømme frem til 1951.
Biskop
Den 28. mai 1951 utnevnte pave Pius XII ham til den første biskop av det nyopprettede bispedømmet Greensburg i Vest-Pennsylvania. På grunn av kardinal Doughertys uventede død 31. mai, ble Lamb imidlertid værende i Philadelphia som apostolisk administrator av erkebispedømmet inntil John Francis O'Hara, C.S.C., ble utnevnt til Doughertys etterfølger i november samme år.
I løpet av sin periode i Greensburg vektla han etablering av skoler og sykehus, og bygde institusjoner for å ta seg av eldre. Under hans ledelse ble nesten 6,5 millioner dollar brukt på bygging eller tillegg til eksisterende fasiliteter. Åtte nye skoler, inkludert Greensburg Central Catholic High School, ble opprettet og ti nye menigheter etablert.
Lamb var også medvirkende til grunnleggelsen av Jeannette District Memorial Hospital (nå Westmoreland Hospital), og ga over 300.000 dollar for konstruksjonen og klarte å få Sisters of Charity of Seton Hill til å bemanne det. Han døde senere på sykehuset etter å ha fått et hjerteinfarkt, 69 år gammel.
Episkopalgenealogi
Hans episkopalgenealogi er:
Ocyusa
Ocyusa er en artsrik slekt av biller som hører til den store underfamilien Aleocharinae i familien kortvinger (Staphylinidae). Det er beskrevet 46 arter, 3 av dem er funnet i Norge.
Utseende
Små til middelsstore (3-6 millimeter), oftest brunsvarte kortvinger. Ocyusa-artene er forholdsvis slanke, hodet med tydelig "hals", beina forholdsvis lange. Antennene er lange og kraftige. Alle tre beinpar har fem fotledd.
Levevis
Som andre kortvinger er de rovdyr som lever av andre små leddyr. Ocyusa-artene lever på skogbunnen.
Utbredelse
Slekten har en holarktisk utbredelse. I Norge er Ocyusa maura utbredt på Østlandet.
Elin Tinholt
Tinholt er utdannet cand. mag fra Universitetet i Oslo og har studert ved Forfatterstudiet i Bø. Hun debuterte med hørespillet Duchas dans i 2002 for NRK radioteatret og har senere skrevet flere teaterstykker inspirert av historisk og biografisk materiale. Stykkene settes ofte opp på autentiske spillesteder. Direktøren (2008) ble spilt i en nedlagt industrihall på Raufoss. Storm og silke (2010) ble spilt i den store salen på Billerud gård ( i dag Peder Balke-senteret) i Østre Toten hvor Peder Balkes veggmalerier pryder veggene. Stenbergmonologene (2017) ble utviklet som unikt lytteteater på Stenberg amtmannsgård i Vestre Toten. I 2019 ble lytteteaterkonseptet utviklet ytterligere med stykket Fattigfolk.
Taraxetaxus
Taraxetaxus er en slekt av biller som hører til familien kortvinger.
Elin Tinholt
Tinholt debuterte som skjønnlitterær forfatter med Søstrene på Stenberg i 2019.
Taraxetaxus
Utseende
Små (gjerne ca. 4 millimeter), avlange kortvinger. Overflatisk kan de minne noe om Oxypodini, derav navnet. Hodet er forholdsvis stort med store fasettøyne.
The Chief (TV-serie)
The Chief er en britisk politiserie som ble sendt på ITV fra 1990 til 1995. Serien handlet om livet ved en politistasjon i den den oppdiktede byen Eastland i East Anglia. Serien inneholdt mye politiske intriger. De ledene rollene ble spilt av Tim Pigott-Smith og Martin Shaw.
Pernille Beckmann
Pernille Beckmann (født 19. oktober 1973 i Glostrup ) er en dansk lokalpolitiker  som representerer Venstre. Hun ble borgermester i Greve kommune etter kommunevalget i 2013 og gjenvalgt etter valget i 2017.
Troppene til VM i ishockey for kvinner 2022 (toppdivisjonen)
Troppene til VM i ishockey for kvinner 2022 for toppdivisjonen inneholder samtlige ti tropper som ble tatt ut til turneringen i Frederikshavn og Herning i Danmark fra 25. august til 4. september 2022. Alle aldre er som de er ved starten av turneringen (25. august 2022).
Den canadiske troppen ble offentliggjort den 15. august 2022 og besto av 23 spillere (tre målvakter, syv backer, tretten løpere).
Den danske troppen ble offentliggjort den 6. august 2022 og besto av 23 spillere (tre målvakter, seks backer, fjorten løpere).
Den tsjekkiske troppen ble offentliggjort den 26. juli 2022 og besto av 23 spillere (tre målvakter, syv backer, tretten løpere).
Taraxetaxus
Utbredelse
Gruppen er endemisk for Madagaskar og Maskarenene.
Labienus
Utseende
Middelsstore, langstrakte, jevnbrede biller. På farge er de svarte eller mørkebrune. Hodet er stort og bredt med små, runde fasettøyne. Midt i pannen sitter det gjerne en flat knøl eller et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med rader av firkantede groper.
Utbredelse
Slekten er utbredt på Molukkene, Ny-Guinea og i Queensland.
Elin Tinholt
I 2020 mottok hun Innlandet fylkeskommune kunstnerstipend for etablerte kunstnere.
Tinholt er daglig leder for Nordisk poesifestival som arrangeres i mars hvert år på Hamar.
Forandringsfabrikken
Forandringsfabrikken er en norsk ideell stiftelse som ble opprettet for å forbedre hjelpesystemene for barn og skoler. Den ble startet med utspring fra Redd Barna i 2013.
Metodikk
Forandringsfabrikken har utviklet en egen metodikk for å innhente svar fra barn, «ForandringsMetodikk», som bygger på PLA (Participatory Learning and Action). Metoden brukes for å samle inn barns erfaringer fra møtene med hjelpesystemer og skole, og barnas råd til hvordan systemene kan bli bedre.
ForandringsMetodikk kjennetegnes ved at barn samles i grupper. Barn inviteres til å svare på åpne og grunnleggende spørsmål om systemene. Svar som går igjen fra mange barn rundt i Norge oppsummeres som hovedsvar, og publiseres i magasiner, bøker, filmer og rapporter. Svarene publiseres uten analyser fra voksne.
«Proffene»
Ungdom som har erfaring fra skole, barnevern, psykisk helsehjelp eller rettssystem kan være aktive som «proffer» i Forandringsfabrikken. Rundt 300 var aktive i Norge per 2019. De presenterer hovedsvar fra undersøkelser til fagfolk, utdanninger og politikere. For å være «proff» må man være klient i et av systemene man skal gi råd til, og derfor er proffene mellom 13 og 23 år.
Organisasjonen
Forandringsfabrikken har hovedkontor i Oslo, og har rundt 12 ansatte, som kalles fabrikkarbeidere. Stiftelsen har også regionale kontaktpersoner, kalt «ProffVarmere».
Arild Bjørndal er styreleder i Forandringsfabrikken Stiftelse. Tidligere styreleder er Odd Christopher Hansen. Forandringsfabrikken har også flere faglige råd som består av forskere og fagfolk innen skole, barnevern og psykisk helse. Blant dem som har sittet i Forandringsfabrikkens faglige nettverk er familieterapeut Jesper Juul, tidligere barneombud Trond Waage, regissør Marit Moum Aune, programleder Klaus Sonstad og journalist og redaktør Arne O. Holm.
Kunnskap fra barn
Barns erfaringer, og råd til forandringer oppsummeres som «kunnskap fra barn». Siden 2008 har Forandringsfabrikken snakket med 5,000 barn i skolen, 1,200 i barnevernet, 600 i psykisk helsehjelp og 300 som har vært utsatt for vold eller overgrep (tall fra 2018).
I 2017 åpnet Forandringsfabrikken et kunnskapssenter. I senteret er stiftelsens publikasjoner tilgjengelige.
Formål
Stiftelsen har som formål at den skal bidra til å forandre hjelpesystemer og skoler, slik at de bygger på barns råd om hva som er nyttig hjelp.
I Håndbok for forandrere (2006) beskriver grunnleggerne Sanner og Dønnestad tankegodset som Forandringsfabrikken er bygget på.
Virksomhet
Forandringsfabrikken driver et fagutviklingsarbeid de kaller «MITT LIV». Det er et samarbeid mellom barn og fagfolk for å utvikle skoler, barnevern, psykisk helsehjelp og BUP. Målet er at barn skal føle seg som de voksnes viktigste samarbeidspartner, for lettere å finne de beste løsningene for akkurat seg.
Westbye
Westbye er et norsk etternavn, som stammer fra gårdene Vestby i Skoger og Westby i Rakkestad. Westbye slekten fra Rakkestad har røtter tilbake til Østfold-ætten Røsæg og Torkeldsrudfolket Vestby (1464), Westbye (1723) og Westby (1593) er eldre skrivemåter på navnet til Vestby gård i Skoger. Navnet på Vestby i Skoger ble skrevet Vestbyr på gammelnorsk og betydde Vestgården.
OBOS-ligaen 2019
Serien begynte lørdag 30. mars 2019. Siste serierunde ble spilt lørdag 9. november 2019.
Nye lag denne sesongen var Start og Sandefjord, som rykket ned fra Eliteserien 2018, mens tre lag rykket opp fra PostNord Ligaen 2018: Raufoss, Skeid og KFUM Oslo.
Opp- og nedrykk
11. desember 2019 ble det klart at, og  rykket opp til Eliteserien 2020, og ,  og  rykket ned til 2. divisjon 2020.
14. serierunde i Toppserien 2019
4 av kampene i '''14. serierunde i Toppserien 2019''' ble spilt lørdag 24. august, mens de 2 siste ble spilt søndag 25. august.
Priscilla Frederick
Priscilla Frederick (født 14. februar 1989) er en amerikanskfødt antiguansk friidrettsutøver som konkurrerer i høydehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i høydehopp.
Nordting
Nordting er en folkebevegelse som fremmer og diskuterer samfunnspolitiske spørsmål knyttet til Nord-Norge og nordområdene, for eksempel eierskap til naturressurser, sentralisering, demokrati, kapitalisme og populisme. Nordting stilte liste til Stortingsvalget i 2017 og er ledet av Amund Sjølie Sveen.
Historie
Nordting har vært ledet av Amund Sjølie Sveen siden begynnelsen. Andre viktige bidragsytere har blant annet vært Erik Stifjell og Liv Hanne Haugen
Folkeforsamlinger
Etter 2014 har Nordting arrangert folkeforsamlinger på en rekke steder og i samarbeid med en rekke institusjoner og arrangører, blant annet i Harstad i samarbeid med Festspillene i Nord-Norge, Kirkenes i samarbeid med Pikene på Broen, Tromsø i samarbeid med Hålogaland teater, Honningsvåg i samarbeid med Nordkapp filmfestival, og Træna som del av Trænafestivalen.
Vitenskapsåret 920
Vitenskapsåret 920 er en oversikt over hendelser, prisvinnere, fødte og avdøde personer med tilknytning til vitenskap i 920.
Nordting
Folkeforsamlinger
Fra 2019 har Nordting gradvis rettet aktiviteten mer mot det panarktiske området, og har besøkt Reykjavik og Akureyri som del av Arctic Circle, Rovaniemi (2019) som del av Arctic Arts Summit, og Anchorage i Alaska (2019) i samarbeid med Anchorage Museum. Totalt var det ved utgangen av 2019 arrangert 49 Nordting.
De samfunnsmessige restriksjonene på grunn av koronaviruspandemien fra 13. mars 2020 påvirket også Nordtings muligheter til å arrangere folkeforsamlinger. Per 1. jan 2022 hadde det likevel blitt arrangert totalt 60 folkeforsamlinger siden oppstarten i 2014, det siste i Nuuk, Grønland/Kalaallit Nunat.
Stortingsvalg
Nordting stilte liste i Troms til Stortingsvalget i 2017. Amund Sjølie Sveen, som stod på toppen av lista, fikk 58 stemmer.
Harri Levo
Harri Levo (født 14. desember 1990 i Varkaus) er en finsk skøyteløper som har spesialisert seg på sprint. Han har blant annet har deltatt på EM i hurtigløp på skøyter - enkeltdistanser. Under EM på skøyter 2018, enkeltdistanser var han på laget sammen med Mika Poutala og Pekka Koskela som tok sølv på lagsprint.
Nordting
Kontroverser
I 2019 skapte prosjektet debatt da Sveen og Nordting stod for åpningen av Festspillene i Nord-Norge, og avsluttet arrangementet med å servere vodka til publikum. I etterkant politianmeldte kommunelegen i Harstad både Sveen og festivalen for ulovlig skjenking.
I samme periode annonserte Nordting at de ville gjennomføre en «riking-safari» i Harstad. Prosjektet ble imidlertid avlyst etter innstendig oppfordring fra Festspillenes direktør.
Iryna Herasjtsjenko
Iryna Herasjtsjenko (Ірина Ігорівна Геращенко; født 10. mars 1995) er en ukrainsk friidrettsutøver som konkurrerer i høydehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i høydehopp.
Nordting
Kontroverser
Høsten 2020 åpnet Nordting en ny lysinstallasjon i Longyearbyen på Svalbard. Installasjonen, som var 4x4 meter stor, viste ordene "MAKE THE NORTH GREAT AGAIN!". Kunstverket ble presentert i samarbeid med Nordnorsk kunstmuseum og førte til stor debatt lokalt og nasjonalt. Senere har installasjonen vært vist i Nuuk (GL), i Nordens hus på Færøyene og i Kirkenes som del av Barents Spektakel.
I 2021 og 2022 markerte Nordting jubileum for flere historiske hendelser under Alta-konflikten (1979–1982). Den 14. januar 2021 holdt Nordting minnestund ved 40-årsjubileet for politiaksjonen på stedet som går under navnet Nullpunktet. Den 20. mars 2022 markerte Nordting at det var 40 år siden samiske aktivister, deriblant Niillas Aslaksen Somby, plasserte ut sprengladninger ved en bro i Øvre Stilla i Alta i 1982. Brua har senere blitt hetende Sombybrua på folkemunne i Alta. Nordting satte opp veiskilt både ved brua og på Nullpunktet, noe som førte til fornyet debatt om hvorvidt både navn og skilting bør gjøres offisielt.
Midgardsblot
Midgardsblot er en årlig festival som arrangeres ved MIdgard Vikingsenter i Borre i Vestfold. Festivalen inneholder artister innenfor sjangrene metal, black metal, folk, neo-pagan og etnisk musikk. I tillegg har festivalen seminarer om vikingtiden, vikingkultur, musikk, nordisk historie, samt salg av musikk og håndverk.
Inne på festivalområdet er det også lagt opp til at re-enactore kan sette opp teltene sine i en samlet gruppe, der det selges alt fra smykker, tekstil, historiske instrumenter, sverd og ulike rustninger brukt under vikingitden.
I 2022 spilte Ym:Stammen sin første konsert på 23 år på festivalen.
Festivalen hadde ca 5000 besøkende i 2022.
Caledocentrus
Caledocentrus er en liten gruppe av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En nokså liten, tettbygd, lysbrun trebukk. Antennene er tynne og rundt to tredjedeler av kroppslengden. Pronotum er sekskantet med en kraftig med butt tann midt på hver side. Dekkvingene er parallellsidige med avrundede "skuldre" og lyse flekker. Beina er korte og kraftige.
Utbredelse
I likhet med de fleste andre Enicodini lever arten på Ny-Caledonia.
Pseudanaesthetis
Pseudanaesthetis er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, brune trebukker. Antennene er betydelig kortere enn kroppen. Pronotum er kraftig punktert, med en liten tann langt bak på den rundede sidekanten. Dekkvingene er parallellsidige med markerte "skuldre", også kraftig punkterte.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er vidt utbredt på fastlandet i Sørøst-Asia, også på Taiwan og Sumatra.
Klaus Gamber
Hans verk ble rost av kardinal Joseph Ratzinger og han var en av de akademiske inspiratorer til det pavelige motu proprio Summorum Pontificum, som tillot en mer alminnelig adgang til bruken av Det romerske missale av 1962.
Bakgrunn
Klaus Gamber ble født som det tredje av fire barn. Da han var 17 år, måtte familien flytte til Regensburg dit faren var blitt forflyttet, og Klaus tok abitur der ved Altes Gymnasium. Den påfølgende Reichsarbeitsdienst tilbragte han for det meste i straffeleir, grunnet hans manglende nasjonalsosialistisk sinnelag.
Teologi, liturgi
Deretter begynte han på det katolske teologistudiem i Regensburg, som imidlertid ble avbrutt etter fire semestere ved at han ble innkalt til krigstjeneste den 9. september 1939. Allerede disse årene klarte han i noen grad å følge sin store lidenskap for liturgi, og forsket i håndskrifter i mange biblioteker (Erfurt, Gotha, Stettin, Stargard, Frankfurt an der Oder, Leipzig og Jena). Etter krigen kunne han begynne å offentliggjøre sine funn. Han var særlig preget av et ettårig opphold som soldat i Hellas. Her fordypet han sin interesse i den bysantinske ritus.
Han kom seg gjennom krigsårene uten krigsskade trass i fronttjeneste, og da trådte han atter inn i presteseminaret i Regensburg. Allerede da utkom hans første publikasjoner.
Prest
Etter prestevielsen i 1948 ble han først kapellan i Roding (Landkreis Cham) og i Tegernheim (Landkreis Regensburg). Den 2. februar 1952 tittrådte han et kall som expositus i Wolfsegg (Landkreis Regensburg) og kunne der innrette en barnehage og en menighetskino. Med dette var hans studietid i Regensburg avsluttet.
Fra 1956 fikk fader Gamber anledning til deltidsstudier og immatrikulerte seg ved universitetet i München. En livstruende sykdom avbrøt dette studiet, og førte til at han i 1957 ble unntatt fra sognetjeneste. Gamber fortsatte sine privatstudier og flyttet til det tidligere Kloster Prüfening ved Regensburg über. Under ledelse av palimpsest forskeren Alban Dold OSB ble det der i det tidligere abbediet grunnlagt og innredet  «Liturgiewissenschaftliche Institut Regensburg-Prüfening» (Institutum Liturgicum Ratisbonense) av ham, Emmeram von Thurn und Taxis og av Klaus Gambers bror Wolfram Gamber (1909–1987).
Fader Gamber ble snart anerkjent som en av de beste kjenner av den vesterlandske liturgiske litteratur, og han fant og systematiserte stadig ytterligere tekster, mange av dem svært gamle. De ble overført til mikrofilm. Han klarte også å systematisk utforske sammenhenger mellom de forskjellige kildetekstene, og utgav mange studier innen det liturgiske forskningsfelt. I 1958 ble han for sitt vitenskapelige arbeide gjort til æresmedlem av Det pavelige liturgiske akademi.
Etter Alban Dolds overtok han ledelsen av Institutum Liturgicum Ratisbonense.
I sine siste leveår beskjeftet fader Gamber atter med aktuelle liturgiske spørsmål, og beklaget det hastverk som man hadde implementert de liturgiske reformer etter andre vatikankonsil. Han uttrykte klart at de ikke stod seg særlig godt i forhold til den katolske kirkes liturgiske historie og de liturgiske grunnlover. Fra 1982 virket fader Gamber som fyrstelig hoffkapellabn for Huset Thurn und Taxis i Regensburg. I 1987 ble han valgt til visepresident for Henry Bradshaw Society i London, som virker for fremme av liturgisk forskning.
Trox
Trox er en artsrik slekt av biller som hører til gruppen skarabider (Scarabaeoidea). De lever på kadavere og utgjør et sent ledd i nedbrytingsprosessen – både de voksne og larvene lever av tørre bein, fjær og hudrester. To arter er funnet i Norge.
Utseende
Små til middelsstore (2,5 – 20 mm), ovale til avlange biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. Hodet er kort og bredt, antennene 10-leddete med en tre-leddet kølle. Brystskjoldet (pronotum) er kort og bredt, med påfallende opphøyde lister eller knøler. Dekkvingene er ganske brede, med tydelige punktrekker og opphøyde lengdelister mellom dem. Beina er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.
Levevis
Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Ellers ser man dem sjelden.
Utbredelse
Slekten er utbredt i alle verdensdeler bortsett fra Antarktis.
Julija Levsjenko
Julija Levsjenko (Юлія Андріївна Левченко; født 28. november 1997) er en ukrainsk friidrettsutøver som konkurrerer i høydehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen, og under VM i friidrett i 2017 hvor hun vant sølvmedaljen bak Marija Lasitskene.
Aksel Irgens
Aksel Irgens (1863–1928) var en norsk forretningsmann og stortingsrepresentant fra Bergen. Hans far var Ole Irgens.
Pseudipocregyes
Pseudipocregyes er en slekt av biller som tilhører den artsrike underfamilien Lamiinae i familien trebukker (Cerambycidae).
Aksel Irgens
Irgens gikk på Tanks skole i hjembyen og tok i 1880 eksamen ved Hambro handelsskole. Han arbeidet først på kontoret til farbroren H. Irgens i Bergen. Sammen med sin fetter Ole Irgens overtok de i 1899 over denne bedriften som drev innen handel og skipsreding, og endret da firmanavnet til O. & A. Irgens.
Pseudipocregyes
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Sørøst-Asia (Laos, Vietnam og det sørlige Kina).
Aksel Irgens
Aksel Irgens var medlem av formannskapet i Bergen bystyre 1902–07. I perioden 1910–12 representerte han partiet Høyre og enmannskretsen Nygaard på Stortinget. På Stortinget var han medlem av Lagtinget og sekretær i jernbanekomiteen. Da aksjeloven var oppe til høring i 1910 var han med i den utvidede justiskomiteen.
Vitenskapsåret 872
Vitenskapsåret 872 er en oversikt over hendelser, prisvinnere, fødte og avdøde personer med tilknytning til vitenskap i 872.
Cadfael (TV-serie)
Cadfael er en britisk kriminalserie som gikk på ITV fra 1994 til 1998. Serien var satt til Middelalderen og handlet om munken Cadfael som ved siden av klosterlivet brukte tiden på å løse kriminalmysterier. Serien foregår på 1100-tallet i England, hovedsakelig ved et kloster under Benediktinerordenen i Shrewsbury hvor Cadfael holder til. Cadfael hadde bakgrunn som soldat, men bestemte seg for å vie resten av livet til munkeordenen. Han fant det imidlertid vanskelig å la være å engasjere seg i ulike kriminalmysterier, som han ofte støtte borti. Serien var basert på Edith Pargeters bøker om Cadfael. Historien begynte i 1137, og slutter i 1145. Rollen som Cadfael ble spilt av Derek Jacobi.
Serien hadde moderate seertall.
Cricket under Asialekene 2014
Cricket under Asialekene 2014. Cricket var en av sportene under de 17. Asialekene som ble arrangert i Incheon i Sør-Korea. Det var andre gangen som cricket var med på programmet i Asialekene. Turneringene ble avviklet 13. til 29. november 2014. Det var ti herrelag og ti damelag som deltok i turneringene.
Meldingsoverføringsagent
En meldingsoverføringsagent, e-post overføringsagent eller et e-postrelé er en programvare som overfører e-post på internett fra en datamaskin til en annen ved å bruke protokollen Simple Mail Transfer Protocol. Begrepene mailserver, mailoverfører og MX-vert er også brukt i noen sammenhenger.
Meldinger som overføres over nettverk passerer mellom mailservere. Dette gjelder også tilknyttetede data som bilder, multimedia eller dokumenter. Disse serverne har ofte også selv postbokser for e-post. Brukere får vanligvis tilgang til denne e-posten enten via webmail eller en e-postklient.
Orlando Thomas
Orlando Thomas (født 13. januar 1995) er en jamaicansk friidrettsutøver som konkurrerer i spydkast. Han ble jamaicansk mester i spydkast i 2015, 2016 og 2018.
Idrettskarrière
Thomas ble jamaicansk ungdomsmester (U18) i spydkast i 2012, og i 2013 fikk han sølv i det jamaicanske juniormesterskapet og bronse i Jamaicansk mesterskap i friidrett 2013. Han kom på andreplass under ISSA-mesterskapet på Jamaica 2014 (Inter-Secondary Schools Sports Association), og fikk bronse under Jamaicansk mesterskap i friidrett 2014. Han fikk bronse i spydkast under Junior-CAC-mesterskapet i friidrett 2014.
Han vant spydkast under Jamaicansk mesterskap i friidrett 2015, og kom på sjuendeplass under NACAC-mesterskapet i friidrett 2015. Han vant igjen under Jamaicansk mesterskap i friidrett 2016, og kom på niendeplass under U23-NACAC-mesterskapet i friidrett 2016. Under Jamaicansk mesterskap i friidrett 2017 fikk han bronse, og han vant sin tredje nasjonale tittel da han vant spydkast under Jamaicansk mesterskap i friidrett 2018. Han deltok i Verdenscupen i friidrett 2018, og kom der på sjetteplass. Under Sentralamerikanske og karibiske leker 2018 kom han på tiendeplass i spydkast.
Han satte ny personlig rekord i mai 2019, med 73,02 meter, da han vant JAAA All Comers Meet i Kingston. Under Jamaicansk mesterskap i friidrett 2019 kom han på andreplass, bak Elvis Graham.
Vitenskapsåret 985
Vitenskapsåret 985 er en oversikt over hendelser, prisvinnere, fødte og avdøde personer med tilknytning til vitenskap i 985.
Oedudes
Utseende
Middelsstore, spinkle, røde eller gule og svarte trebukker. Antennene er tynne og svarte og omtrent så lange som kroppen. Pronotum er nærmest sylindrisk uten tenner på sidene. Dekkvingene er parallellsidige. Dekkvingene har mørke (grå til svarte) og lyse (oransje, røde, gulaktige eller rosa) tverrbånd.
Utbredelse
Slekten er utbredt i Karibia og Mellom-Amerika, med flest arter på Cuba.
Barbara Szabó
Barbara Szabó (født 17. februar 1990) er en ungarsk friidrettsutøver som konkurrerer i høydehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i høydehopp.
Moses Dinekere Pelaelo
Moses Dinekere Pelaelo er en botswansk økonom, som siden oktober 2016 har vært sentralbanksjef i Botswanas bank (Banka ya Botswana).
Han er født i landsbyen Maunatlala i Central District vest i Botswana.
Utdanning og yrkeserfaring
Etter seks år som foreleser innen regnskap og ledelse ved Botswana Institute of Administration and Commerce og University of Botswana begynte han å jobbe i Botswanas bank i 1990 som senior bankinspektør (Senior Bank Examiner) i avdelingen for tilsyn med banknæringen. Han ble leder for sentralbankens administrative tjenester i 1996, men gikk raskt tilbake til banktilsynsavdelingen, der han var sentral i oppbyggingen av et nytt rammeverk for banktilsyn etter at valutakontrollen ble opphevet. I 2003 forlot han sentralbanken for tre år, for å jobbe ved Financial Stability Institute i Den internasjonale oppgjørsbanken (BIS) i Sveits. Her jobbet han videre med bankreguleringer, banktilsyn og økonomisk stabilitet, og han koordinerte og ledet flere konferanser og seminarer innen banktilsyn.
Den 21. oktober 2016 overtok han som sentralbanksjef, og overtok da etter Linah Mohohlo.
Valentina Liashenko
Valentina Liashenko (født 30. januar 1981) er en georgisk friidrettsutøver som konkurrerer i høydehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i høydehopp.
Marie-Laurence Jungfleisch
Marie-Laurence Jungfleisch (født 7. oktober 1990 i Paris) er en tysk friidrettsutøver som konkurrerer i høydehopp. Hun representerte landet sitt i VM i friidrett 2015 i Beijing, der hun ble nummer 6 i høydehopp.
Janeek Brown
Janeek Brown (født 14. mai 1998 i Kingston) er en jamaicansk friidrettsutøver som konkurrerer i sprintløp og hekkesprint. Hun har en rekke medaljer på juniornivå fra CARIFTA Games, og da hun ble NCAA-mester på 100 meter hekk i 2019 satte hun også jamaicansk rekord med tiden 12,40 sekunder.
Pseudhepomidion
Pseudhepomidion er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Morimopsini er nokså små, kraftige, gråaktige trebukker. De ligner mye på artene i gruppen Dorcadionini. Dekkvingene er ofte noe knudrete.
Utbredelse
Arten lever i India (Assam).
Janeek Brown
2013
Brown kom på andreplass på 100 meter hekk i Jamaicas uttakningskonkurranse for CARIFTA Games, og ble dermed tatt ut til CARIFTA Games 2013. Der fikk hun sølv på 100 meter hekk i U17-klassen, bak sin lagvenninne Rushelle Burton, og Jamaica vant 4 x 100 meter stafett.
2015
Hun vant 100 meter hekk under CARIFTA Trials i 2015, og vant også ISSA-mesterskapet i friidrett, og hun gikk videre og vant to gull under CARIFTA Games 2015, med gull på 100 meter hekk og på 4 x 100 meter stafett i U18-klassen. Hun vant også 100 meter hekk under JAAA All Comers Meet. Under Ungdoms-VM i friidrett 2015 ble hun slått ut i semifinalen på 100 meter hekk.
2016
Hun konkurrerte mindre i 2016, men deltok i ISSA-mesterskapet i friidrett, og kom der på sjetteplass på 100 meter hekk.
2017
I mars kom hun på andreplass på 100 meter hekk under CARIFTA Trials, og hun kom også på andreplass under ISSA-mesterskapet i friidrett, og hun fikk sølv på 100 meter hekk i U20-klassen under CARIFTA Games 2017, bak Amoi Brown. Hun fikk også sølv på 100 meter hekk under det jamaicanske juniormesterskapet i friidrett. Under Panamerikansk U20-mesterskap i friidrett 2017 kom hun på åttendeplass på 100 meter hekk.
2019
Under Southeastern Conference Indoor Championships 2019 kom hun på andreplass på 60 meter hekk og femteplass på 60 meter, og under NCAA-mesterskapet innendørs kom hun på femteplass på 60 meter hekk. Hun vant 100 meter hekk under Southeastern Conference Outdoor Championships, med ny personlig rekord på 12,55 sekunder, og fikk sølv på 4 x 100 meter stafett. Den 8. juni vant hun 100 meter hekk under NCAA-mesterskapet i friidrett, med ny nasjonal rekord for Jamaica på 12,40 sekunder. I NCAA-mesterskapet fikk hun også bronse på 4 x 100 meter stafett, og kom på fjerdeplass på 200 meter.
I slutten av juni ble hun profesjonell utøver, og signerte kontrakt med Puma.
Marie-Laurence Jungfleisch
Jungfleisch er halvt fransk, med en far som kommer fra Martinique.
Placukorna
Placukorna er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
En liten (2,5-3 millimeter), mørk kortvinge, kroppen er bred og litt flat og har litt fiolett skjær. Antennene er forholdsvis korte, omtrent så lange som hodets bredde, utvidet mot spissen, det innerste leddet gulrødt. Hodet er bredt rundet. Pronotum er ovalt, mye bredere enn langt. Dekkvingene er jevnbrede, noe lengre enn pronotum, tydelig innbuktet innenfor bakhjørnene. Bakkroppen er nokså kort, noe kjegleformet. Beina er korte og brunlige.
Levevis
I alle fall noen av artene finnes under barken på døde trær. I motsetning til de aller fleste andre kortvinger, som er rovdyr, lever både larver og voksne av hyfer og sporer av ulike sopper. Denne arten ble funnet i furuskog noe over 3000 meter over havet på vulkanen Cofre de Perote.
Utbredelse
Arten er beskrevet fra Veracruz, Mexico.
Plerodia
Plerodia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, gråbrune eller brune trebukker. Antennene er noe lengre enn kroppen. Pronotum er nærmest trapesformet sett ovenfra, med rette sidekanter. Dekkvingene er jevnt avsmalnende bakover, med stumpvinklede "skuldre".
Utbredelse
Slekten er vidt utbredt i Sør-Amerika, fra Fransk Guyana i nord til Paraguay i sør.
Qmail
qmail er en meldingsoverføringsagent (MTA) som kjører på Unix og unix-liknende operativsystemer. Programmet ble utviklet fra desember 1995 av Daniel J. Bernstein som en mer datasikker erstatning for det populære programmet Sendmail. Opprinnelig var det fri programvare, men qmail's kildekode ble senere definert som public domain av opphavsmannen.
Domus Nova
Domus Nova (tidligere Helserådet) er en triangelformet bygning med adressen St. Olavs plass 5 i Oslo. Den er oppført på Byantikvarens gule liste.
National League (Sveits) 2021/22
National League 2021/22 var den 84. sesongen av National League og var det øverste nivået i sveitsisk ishockey sesongen 2021/22. Nytt lag for sesongen var. vant både grunnspillet og sluttspillet.
Verdensmesterskapet i 3x3-basketball
VM i 3x3-basketball ble arrangert første gang i 2012 i Athen, og ble først arrangert annenhvert år, men arrangeres siden 2016-sesongen hvert år. 2020- og 2021-sesongene har blitt avlyst pga. koronaviruspandemien.
Mesterskapet blir arrangert av FIBA.
Paolo Suárez
Paolo Alberto Suárez Diaz (født 6. juni 1980 i Montevideo) er en uruguayansk fotballspiller. Han er bror til fotballspilleren Luis Suárez.
Maurice De Waele
Maurice De Waele (født 27. desember 1896, død 14. februar 1952) var en belgisk syklist som vant Tour de France i 1929.
Meritter
I tillegg til nevnte seiere har han også hatt poduimplasser i flere store ritt og klassikere.
Ruseløkkabunkeren
Ruseløkkabunkeren ved Ruseløkka skole ble etablert av den tyske okkupasjonsmakten under andre verdenskrig. Etter krigen overtok Forsvarets overkommando og E-tjenesten denne bunkeren.
«Operasjon Muldvarp», som ble etablert i 1950, hadde plassert lydbånddopptakere i Ruseløkkabunkeren hovedsakelig for å avlytte forbindelsen til kommunistisk virksomhet. Et eksempel er avlyttingen av kommunistenes landskonferanse i Folkets Hus i 1951. Blant annet ble de sovjetiske skipsfartskontorene Sovfrakt og Morflot avlyttet, noe som gjorde E-tjenesten i stand til å verve eller plassere etterretningsagenter om bord på skip.
Det ble drevet telefonovervåking i Norge herfra frem til 1989, noe som ble nøye rapportert i Lund-rapporten. Tjenesten ble holdt hemmelig, og dens sjef i 40 år, Asbjørn Mathiesen, var blant dem bare sto oppført på hemmelige lønningslister.
Dino Islamović
Dino Islamović (født 17. januar 1994) er en svensk-montenegrinsk fotballspiller som spiller for den sørkoreanske klubben. Han har tidligere spilt for, , og.
Rosenborg
30. desember 2019 skrev han under en treårskontrakt med Rosenborg.
5. juli 2020 scoret han sitt første Eliteserie-mål for Rosenborg mot Stabæk.
Gangwon
Den 7. februar 2022 skrev han under for den sørkoreanske klubben.
Landslaget
9. januar 2020 fikk han sin første landskamp for mot.
5. mars 2020 byttet han landslag til.
5. september 2020 fikk han sin første landskamp for mot.
Siste kommando
Siste kommando, (originaltittel: The Last Command) er et amerikansk stumfilmdrama fra 1928 regissert av Josef von Sternberg, med Emil Jannings, Evelyn Brent og William Powell i hovedrollene.
Handlingsreferat
I Hollywood i 1928 ser regissør Leo Andreyev (spilt av William Powell) gjennom fotografier etter passende skuespillere til hans neste film. Når han kommer til fotografiet av en gammel Sergius Alexander (spilt av Emil Jannings) tar han en pause, og ber deretter assistenten sin (spilt av Jack Raymond) om å ansette denne personen. Sergius dukker opp ved Eureka Studio sammen med en horde av andre statister, og får utdelt en passende uniform han skal bruke til innspillingen. Samtidig som han kler på seg klager en annen skuespiller over at de stadige rykningene i hodet hans, som den andre skuespilleren opplever som distraherende. Sergius beklager, og forklarer at dette var et resultat av et stort sjokk han en gang opplevde.
Filmen hopper deretter 10 år tilbake i tid, til Tsar-Russland, som står midt i Den russiske revolusjon. Stor-hertug Sergius Alexander, tsarens fetter og sjef for alle hans soldater, blir informert av sin adjutant om at to skuespillere som underholdt troppene har blitt identifisert som farlige «revolusjonister» under en rutinemessig pass-kontroll. Sergius bestemmer seg for å tulle litt med dem, for moro skyld. Men når han mener at en av dem, Leo Andreyev, oppfører seg uforskammet pisker Sergius ham i ansiktet - og får skuespilleren fengslet.
Leos følgesvenn, den vakre Natalie Dabrova (spilt av Evelyn Brent) er en helt annen sak. Hun fascinerer Sergius. Til tross for risikoen dette utgjør, tar han henne med seg. Etter en uke gir han henne et perlekjede, som et tegn på følelsene hans for henne. Natalie innser at han innerst inne er en mann med stor ære, og at han elsker Russland like høyt som hun gjør. Når hun inviterer ham til værelset sitt, får Sergius øye på en delvis skjult pistol. Hun trekker våpenet, men klarer ikke å trekke av. Til tross for deres store politiske forskjeller, har hun forelsket seg i Sergius.